คาดสัปดาห์หน้าบาทกรอบ29.20-29.50
กสิกรฯคาดสัปดาห์หน้า กรอบเงินบาท 29.20-29.50 จับตาหนี้ยูโรโซน-ผลจากมาตรการบีโอเจ
6 เม.ย. 2556

กสิกรฯคาดสัปดาห์หน้า กรอบเงินบาท 29.20-29.50 จับตาหนี้ยูโรโซน-ผลจากมาตรการบีโอเจ
ศูนย์วิจัยกสิกรไทยมองแนวโน้มสัปดาห์ถัดไป (8-12 เม.ย. 2556) เงินบาทอาจเคลื่อนไหวในกรอบ 29.20-29.50 บาทต่อดอลลาร์ฯ โดยคงต้องจับตาสถานการณ์หนี้ในยูโรโซน และผลต่อเนื่องหลังจากมาตรการผ่อนคลายเชิงรุกของธนาคารกลางญี่ปุ่น 
ขณะที่ ตัวเลขเศรษฐกิจสหรัฐฯ ที่สำคัญ ได้แก่ สต็อกสินค้าคงคลังภาคค้าส่ง-ภาคธุรกิจเดือนก.พ. ยอดค้าปลีกเดือนมี.ค. ดัชนีความเชื่อมั่นผู้บริโภคเบื้องต้นในเดือนเม.ย. จำนวนผู้ขอรับสวัสดิการว่างงานรายสัปดาห์ และบันทึกการประชุมเฟดเมื่อวันที่ 19-20 มี.ค. อนึ่ง ธปท.มีกำหนดจะเปิดเผยรายงานนโยบายการเงิน ซึ่งจะมีประมาณการเศรษฐกิจที่ทบทวนใหม่ ในวันที่ 12 เม.ย.นี้